רונן שובל

רונן שובל (נולד ב-20 באוגוסט 1980, ח' באלול ה'תש"מ) הוא דוקטור לפילוסופיה פוליטית, פובליציסט, הוגה דעות ופעיל פוליטי. כיום שובל הוא דקאן קרן תקווה וראש מכון ארגמן ללימודים שמרניים.

בעבר היה חבר בתנועת תא כתום, ובהמשך היה אחד משני מייסדי תנועת "אם תרצו" (יחד עם ארז תדמור)<ref></ref>, היה חבר הוועד המנהל והמועצה הציבורית של בית אצ"ג, חוג הפרופסורים לחוסן מדיני וכלכלי, וכן היה חבר ארגון "בידינו – למען חופש פולחן בהר הבית".<ref name=":1"></ref>

בשנת הלימודים 2022–2023 שימש עמית מחקר אורח ומרצה לפילוסופיה פוליטית באוניברסיטת פרינסטון.<ref></ref><ref></ref>

==קורות חיים==
רונן שובל נולד ב-1980 ברמת השרון. אביו, אדוארדו שובל, הוא יזם היי-טק יליד ארגנטינה. למד בבית הספר הפתוח-דמוקרטי ביפו, ובתיכון רוטברג ברמת השרון. שירת בצה"ל, תחילה בחיל השריון, ובהמשך כסמל מבצעים בקריה.

למד יחסים בין-לאומיים ופילוסופיה באוניברסיטה העברית בירושלים. שובל הוא בעל תואר ראשון ותואר שני במחשבת ישראל מהאוניברסיטה העברית בירושלים. סיים דוקטורט בהצטיינות בתחום הפילוסופיה הפוליטית באוניברסיטת פריז X: נאנטר, עם עבודה שכותרתה "La sainteté collective dans la politique biblique : aux sources de la théologie politique" ("קדושה קולקטיבית בפוליטיקה המקראית: ממקורות התאולוגיה הפוליטית"), שנעשתה בהנחייתו של פרופ' שמואל טריגנו.

כיהן כמנכ"ל חברת הסטרט-אפ "Blink"<ref></ref>. בשנת 2019 מונה לדקאן קרן תקווה וייסד את מכון ארגמן.

=== פעילות ציבורית ===
השתתף ב"תוכנית למנהיגות צעירה" של המכון לאסטרטגיה ציונית. כשהיה סטודנט בתקופת תוכנית ההתנתקות ייסד עם עוד שני סטודנטים את "תא כתום" – קבוצה של אלפי סטודנטים מכל רחבי הארץ שהביעה מחאה נגד ביצוע התוכנית. שיא המאבק היה שביתת רעב של 12 יום מול בית המשפט העליון של עשרות סטודנטים.

בשנת 2006, לאחר מלחמת לבנון השנייה, ייסד ביחד עם ארז תדמור את תנועת "אם תרצו", שנרשמה כעמותה בינואר 2007. בשנת 2010 יצא לאור ספרו "אם תרצו: כוכב מישראל – מניפסט לציונות המתחדשת". הספר מציג את רעיונות התנועה והמחבר עומד בו על ההבדל בין תודעה ציונית שלילית לתודעה ציונית חיובית ומבקש להציע פתרון לפוסט-ציונות הימנית והשמאלית באמצעות פיתוח שיטה אידאולוגית שהוא מכנה "נאו-ציונות". בסוף 2013 פרש שובל מראשות התנועה.

שובל הוא פובליציסט ופרסם מאמרים רבים בעיתונים הארץ, מעריב ומקור ראשון. מאז האיחוד בין מעריב לעיתון סופהשבוע מבית הג'רוזלם פוסט כותב שובל טור שבועי ב"מעריב סופהשבוע".

בשנת 2014 מונה שובל לשמש יו"ר עמית בית אורי צבי גרינברג בירושלים. ב-2015 הוא נבחר לאחד מ-100 האנשים המובילים המשפיעים באופן חיובי על החיים היהודיים.<ref></ref>

=== פעילות פוליטית ===
בתחילת 2014 מונה שובל ליו"ר "ביתנו עולמי" – התנועה העולמית של מפלגת ישראל ביתנו, ופרש מתפקיד זה בנובמבר 2014. כיו"ר "ביתנו עולמי" הוא שימש כחבר הנהלת ההסתדרות הציונית העולמית וחבר חבר הנאמנים של הסוכנות היהודית.

בחודש ינואר 2015 התמודד בבחירות הפנימיות למפלגת הבית היהודי על מקום ברשימתה בבחירות לכנסת העשרים. הוא נבחר למקום ה-16 ברשימת המפלגה ולא נכנס לכנסת.

ב-3 ביולי 2015 נבחר שובל ליו"ר חוג הפרופסורים לחוסן מדיני וכלכלי, והחליף בתפקיד את פרופ' אריה אלדד. בפברואר 2019 היה מועמד לראשות מפלגת הבית היהודי, אך לבסוף בחרה המועצה הציבורית ברב רפי פרץ.

== חיים אישים ==
בשנת 2006 נישא לחמוטל, ולהם חמש בנות. מתגורר בנווה דניאל.

== קישורים חיצוניים ==

* 

* 
* 
* [https://web.archive.org/web/20150113120744/http://www.talschneider.com/2014/05/25/shovalintrv/ רונן שובל: "ליברמן מסוגל להיות ראש ממשלה"], הבלוג של טל שניידר, 25 במאי 2014
* 
* תומר פרסיקו, "[http://tomerpersico.com/2015/01/11/sorel_to_shoval זו אגדה: השימוש הפוליטי במיתוס – מז'ורז' סורל ועד רונן שובל]", בבלוג לולאת האל, 11 בינואר 2015
** תגובה לתומר פרסיקו, "[https://www.ronenshoval.com/post/%D7%91%D7%99%D7%90%D7%95%D7%A8-%D7%9B%D7%95%D7%95%D7%A0%D7%95%D7%AA-%D7%93-%D7%A8-%D7%A8%D7%95%D7%A0%D7%9F-%D7%A9%D7%95%D7%91%D7%9C ביאור כוונות]", בבלוג של רונן שובל, 6 במאי 2015

ממאמריו:
* 
* [http://www.maariv.co.il/Author/רונן-שובל רונן שובל], באתר "מעריב"

==הערות שוליים==

קטגוריה:פעילים פוליטיים ישראלים
קטגוריה:פובליציסטים ישראלים
קטגוריה:פילוסופים ישראלים
קטגוריה:פעילי ישראל ביתנו
קטגוריה:פעילי הבית היהודי
קטגוריה:חברי חוג הפרופסורים לחוסן מדיני וכלכלי
קטגוריה:בוגרי תיכון רוטברג (רמת השרון)
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פריז
קטגוריה:ראשי חוג הפרופסורים לחוסן מדיני וכלכלי
קטגוריה:מנכ"לי עמותות
קטגוריה:אם תרצו
קטגוריה:נווה דניאל: אישים
קטגוריה:קרן תקווה
קטגוריה:ישראלים שנולדו ב-1980